钦定古今图书集成/明伦汇编/官常典/第740卷 > 庄琠
## 钦定古今图书集成/明伦汇编/官常典/第740卷 > 庄琠

按《广东通志》：“琠字惇之，揭阳人，郡庠生。弘治九年丙
辰进士，宰安福，性峻洁不阿，每事必循礼而行，要其
成，一禀于法。或以召谤难之曰：‘三尺法如是，吾知奉
法而已’。至延接邑士大夫，雍雍如也，无敢干以私。创
学舍五十馀间，以居生徒。比考最疏，乞改教，调国子
博士，寻擢德府长史。时宸濠蓄异志，藐诸宗，挟借禄”
米，琠持不与，复禁绝其家父宸濠。宸濠衔之，阴谋构
害。琠乃挺身往见，词色俱勃，遂杖而下狱。不食三日，
衣冠危坐而死。时咸悼之。御史王完疏其忠。嘉靖改
元，赠太常少卿，遣官谕祭。